google/wiki40b huggingface dataset:
Absalons kirke

Bakgrunn

Etter vollenes fall i 1850-årene og stor innvandring fra landet til storbyen København rundt det etterfølgende århundreskiftet, oppsto det behov for flere kirker. Nye kirker ble bygget i årene 1860–1940 og disse går under betegnelsen «brokirker». Felles for dem er at de ble anlagt i Brokvarterene, de nye byområdene utenfor vollene; Nørrebro, Vesterbro, Amagerbro og Østerbro. De fikk gjerne også menighetssal og andre aktivitetsrom. Kirkene ble reist både etter privat og offentlig initiativ, og bekostet delvis av magistraten (kommunen), private innsamlinger og av rike privatpersoner. Kirkefondet sto for innsamlingene og var i mange tilfelle også byggherre. 
Det tidligere Absalons sogn ble opprettet i 1917 ved en uskillelse fra Matthæus sogn. I begynnelsen holdt menigheten til i Gethsemane kirke før det ble reist en midlertidig brakkekirke med sitteplass til 240 personer i 1919. Den gikk under betegnelsene «Trækirken» og «Cykelskuret». Byggingen av den nåværende kirken foregikk i etapper, menighetshuset ble ferdigstilt først, i 1926, og er korsarm i det ferdigstilte bygget.

Bygningen

Kirkebygningen er oppført i modernistisk romansk stil med inngangspartiet i tvillingtårn vendt ut mot Sønder Boulevard. Det antas at inspirasjonen til tårnene kommer fra Fjenneslev kirke i Sorø, som skal ha blitt bygget etter initiativ av Absalons far, Asser Rig.
Bygningen besto av tårn, skip, kor og menighetsfløy. Portalen i granitt har tympanon av Max Andersen. I skipet var det smale og høye rundbuede vinduer. Det indre av kirken var hvitkalket og hadde bjelketak. Koret var hevet over skipet med tre trinn og hadde rund korbue.

Inventar

Alterutsmykkingen besto av et trekrusifiks  med evangelistsymboler, skåret av Axel Poulsen. Under krusifikset var en smal rekke med skriftsteder fra Johannesevangeliet. Denne utsmykkingen var også brukt i den midlertidige brakkekirken. Prekestolen var i mur med et relieff med englebarn utført av Max Andersen. Døpefonten av faksekalk kom tilkirken i 1957. Absalons kirke hadde også et votivskip. Orgelet  var fra P.G. Andersens Orgelbyggeri og hadde 21 stemmer.
Norske Kammersangere

Norske Kammersangere (etablert 1994) er et østlandskor med tjuefire medlemmer. Dirigent fra 1994 til 2011 var  Jon Fylling (født 1955). I 2012 overtok Liv Marie Hofseth.  I januar 2015 overtok Yuval Weinberg som dirigent og kunstnerisk ansvarlig. Han er en ung, lovende og engasjert dirigent som allerede har vunnet internasjonal anerkjennelse. Han studerer for tiden kordirigering (Master) med Grete Pedersen ved Norges musikkhøgskole og fungerer som hennes assistent ved Det Norske Solistkor. 
Norske Kammersangere  fremfører moderne og profan musikk, kirkekonserter, klassiske verker, og konserter i samarbeid med orkester og kjente musikere
Emil Krafth

Landslaget

Han ble tatt ut i Sveriges tropp til VM i fotball 2018 i Russland.
Ny Tid (1899–1947)

Fra Venstre til Tranmæl

Da Ny Tid kom med første nummer 20. mai 1899 var den utgitt av typografene Joh. Halseth og Alv Schiefloe, samtidig som de etablerte eget trykkeri i Trondheim. Utgiverne mente å lage en arbeideravis, men ingen sosialistavis. Da første utgave kom var avisen Venstre-organ, men den ble fort sosialistisk og organ for fagbevegelsen og senere Arbeiderpartiet i Trondheim: Fagbevegelsen overtok avisen i juli 1900. Ny Tid ble først utgitt som ukeavis, deretter to og tre ganger i uka, før den fra 1. juli 1902 ble dagsavis.
Flere kjente skribenter satte sitt sterke preg på avisen. Av disse ble Martin Tranmæl den mest kjente. Han ble medlem av den første redaksjonskomiteen som 20-åring, og ble i 1906 avisens redaktør. Denne stillingen hadde han til 1918 da han ble partisekretær i Det norske Arbeiderparti.
Det var under Tranmæl at avisen fikk sitt oppsving, og den var i perioder byens største. Ny Tid ble også det nærmeste en Trondheimsavis har vært å være riksdekkende avis.
Ved den første partisplittelsen i DnA i 1921 etablerte utbryterne i Norges Socialdemokratiske Arbeiderparti sin egen avis – Trøndelag Social-Demokrat. Ny Tid merket ikke nykommeren på sitt opplag. Det ble sagt om Ny Tid at selv om den ikke var byens største, så var det byens mest leste.
Etter Tranmæls tid som redaktør ble avisen en radikal opposisjonsavis.

Midt-Norges NKP-avis

Den andre partisplittelsen i DnA i 1923 endte med at utbryterne i det nye NKP fikk flertall i partiorganisasjonen i Trondheim. De beholdt dermed partiets eiendommer, inkludert partiavisa Ny Tid som ble organ for Norges Kommunistiske Parti (NKP). Arbeiderpartiet i Sør-Trøndelag etablerte året etter Arbeider-Avisen som sitt partiorgan.
Ny Tid markerte seg på 30-tallet som kompromissløs motstander av nazismen og fascismen. Etter at den spanske borgerkrigen brøt ut skrev avisen på forsiden: «Lys fascismen og krigen i bann. Fram til antikrigs og antifascistmøte i morgen på Reina.»
I takt med kommunistenes stadig lavere oppslutning falt Ny Tids opplag, særlig etter at Johan Nygaardsvold-regjeringen tiltrådte i 1935. Nygaardsvold-regjeringen hadde skapt økt oppslutning om Arbeiderpartiet i Nygaardsvolds egen landsdel, og dette tjente Arbeider-Avisen på.
I mars 1939 hadde Ny Tid tapt kampen mot Arbeider-Avisen som arbeiderklassens talerør i Midt-Norge og ble lagt ned.
NKPs økte popularitet etter andre verdenkrig førte til et nytt, men kortvarig liv for Ny Tid. Den gjenoppstod i juli 1945, men ble lagt ned for andre gang på åtte år i mai 1947.
Oligoenoplus

Utseende

Middelsstore, avlange, brune til svarte trebukker, dekkvingene vanligvis med lyse tegninger. Artene ligner litt npå veps og er trolig omtrentlige etterligninger av disse. Pronotum er rundet, antennene gjerne litt kortere enn kroppen, dekkvingene parallellsidige.

Levevis

Larvene utvikler seg i hard og tørr, død ved på greiner og stammer. De besøker gjerne blomster.

Utbredelse

Slekten er utbredt i Sørøst-Asia, med mange arter på Borneo.
Kaoliang

Kaoliang eller Gaoliang (kinesisk: 高粱酒, pinyin: Gāoliángjiǔ) er en kinesisk baijiu (snaps) som produseres i Folkerepublikken Kina og på de taiwanesiskkontrollerte øyene Kinmen og Matsu, Den har høyt alkoholinnhold –  fra 38 til 63 prosent – og er  fremstilt av fermentert durra.
Skreddergården

Kulturminne

Skreddergården er et kulturminne og har nummer 86166 i Riksantikvarens kulturminnebase.
Sterling Airlines

Destinasjoner

Se egen artikkel: Sterlings destinasjoner
Service de police de la Ville de Montréal

Service de police de la Ville de Montréal (SPVM) er den kommunale politistyrken i Montréal i Canada. Styrkens ansvarsområde omfatter 496 kvadratkilometer og 1,8 millioner innbyggere. Der er 49 politistasjoner.
Austgulen

Austgulen er ei grend i Gulen kommune i Sogn og Fjordane. Den ligger innerst i Austgulfjorden, rundt 13 kilometer i luftlinje øst for kommunesenteret Eivindvik. Bebyggelse og jordbruksområder ligger på begge sider av Austgulelva mellom fjorden og Austgulvatnet. Fylkesvei 3 fra Takle går gjennom Austgulen og fortsetter vestover langs sørsida av fjorden.
Armentières-sur-Ourcq

Befolkningsutvikling

Antall innbyggere i kommunen Armentières-sur-Ourcq
Referanse: INSEE
May Aubert

Familie

May Aubert var av jødisk opprinnelse. Hun var datter av Else Magnus, født i 1869 i Elsass-Lothringen, død i Auschwitz, og Josef Magnus, født i 1873 i England, død 1926 i Oslo. Familien flyttet til Norge i 1915 og bosatte seg i Oslo, der Josef Magnus etablerte en dagligvareforretning. May Magnus valgte å bruke fornavnet May allerede i skoletiden.
Sammen med søsteren Freda (født i 1906) flyktet May Magnus til Sverige allerede den 10. april 1940, etter den tyske invasjonen av Norge. Hun lyktes ikke med å overtale moren Else og den eldste søsteren, Gertrude (født i 1904), til å flykte. Begge ble værende i Oslo, og i 1942 ble de arrestert og sendt med DS «Donau» til Tyskland, der de døde i Auschwitz.

Modist

May Magnus utdannet seg til modist gjennom lærlingeopphold ved hattesalonger i Oslo, Paris og Berlin. I 1933 vendte hun tilbake til Oslo med svennebrev som modist. Hun etablerte sitt eget hatteatelier i Oslo under navnet Maison May.
Aubert ble ansett som landets ledende modist og kreerte hatter for en rekke kjente personer, blant annet Sonja Henie, Zarah Leander, Aase Bye og Wenche Foss. Hun fikk også oppmerksomhet i pressen som dronning Sonjas modist gjennom 25 år.
Inertgass

Brannslokking

Gass som ikke vil reagere med stoffene som brenner og tar opp plassen for oksygen i lufta er brukt for eksempel i Halon-anlegg for brannslokking. En tank med brennbare væsker kan fylles med inertgass når væsken tømmes ut, for å redusere eksplosjonsfare. Eksos fra en motor kan også brukes som slik inertgass.
Det vil være fare ved å gå inn i slike tanker uten egen lufttilførsel, fordi surstoffmangelen fort gjør at personen mister bevisstheten.
Skylake

Skylake er Intels kodenavn på en 64-biter mikroarkitektur for mikroprosessorer som ble lansert 5. august 2015. Skylake er etterfølgeren til datamaskinarkitekturen Broadwell, og benytter samme 14 nanometers produksjonsprosess som Broadwell, men er forbedret når det gjelder ytelsen og strømforbruket til både mikroprosessoren og grafikkprosessoren.
Mikroprosessorene finnes i 2 og 4 kjerner. Hver kjerne består av fire heltallsenheter og to desimaltallsenheter. Hver kjerne har 32 Kb nivå-1 hurtigminne for data, 32 Kb nivå 1 hurtigminne for instruksjoner og 256 Kb nivå-2 hurtigminne delt mellom data og instruksjoner. Videre finnes det 8192 Kb nivå-3 hurtigminne delt mellom kjernene.
Martin Rios

Idrettskarriere

Rios fikk gull under Europamesterskapet i curling for mikslag 2011, sammen med Thomas Lips (skip), Manuela Siegrist og Manuela Netzer-Kormann. Han vant gull sammen med Nadine Lehmann under VM i curling for mixpar 2012. 
Under Europamesterskapet i curling for mikslag 2014 fikk han bronse, der han spilte sammen med Silvana Tirinzoni (skip), Romano Meier og Jenny Perret. 
Han representerte Sveits under Vinter-OL 2018, der han spilte i mixpar sammen med Jenny Perret, og de fikk der sølv etter finaletap mot Kaitlyn Lawes og John Morris fra Canada.
Deiligst.no

Deiligst.no er et norsk nettsted for ungdom som eksisterte fra 2003 til 2018. Nettstedet var beregnet for ungdom, men hvem som helst kunne registrere seg og opprette sin egen personlige profil. Nettstedet fungerte som en bildeportal hvor brukere over 15 år kunne legge ut bilder fra seg selv og sine ting som man igjen kunne få poeng på av andre brukere. Kjernefunksjonen var at brukerne selv driev selvpromotering ved å vise seg frem utseendemessig for andre likesinnede i form av bilder, men også videooverføring fra webcam. 
Nettstedet hadde også egen chattetjeneste samt avstemninger, rangeringer og konkurranser knyttet til bildene.

Kritikk av siden

Deiligst.no ble kritisert fra flere hold på grunn av flere lettkledde bilder av pornografisk karakter lastet opp av brukeren selv. Kritikken kom blant annet fra Barneombudet som kalte siden «Dummest.no», og Datatilsynet, som reagerte på utlegging av bilder av mindreårige der foreldrene ikke hadde samtykket. Redd Barna og BarneVakten anmeldte nettstedet for å vise «seksualiserte bilder av barn».
En 27-åring fra Sunnmøre ble i 2006 dømt i Ålesund tingrett etter å ha lagt ut kontaktannonser på bl.a. Deiligst.no og gjennom disse oppnådd kontakt som medførte overgrepssituasjoner. Han ble dømt til 9 års fengsel for bl.a. voldtekt.

Vanskelig å få jobb

Elisabeth Staksrud i Medietilsynet uttalte i 2005 at det kunne bli vanskelig å få jobb hvis en hadde lagt ut bilder av seg selv nesten uten klær. Under henvisning til Deiligst.no sa hun at: «Mange arbeidsgivere oppfatter ungdom som har lagt ut slike bilder av seg selv som korttenkt. Og er man så korttenkt kan man bli oppfattet som en sikkerhetsrisiko.» Staksrud uttalte videre at: «Det kan forfølge dem som har lagt ut bilder av seg selv i mange år,  da  nettsøking er svært vanlig blant arbeidsgivere i forbindelse med rekruttering av nye arbeidstakere.»

Annet

Det fantest flere lignende nettsider i 2000-årene, blant annet penest.no som tilbød tilsvarende tjenester. De mest populære sidene av denne typen hadde i 2000-årene millioninntekter og meget stor trafikk, større enn mange av de største nettavisene i Norge.
Ambes kraftverk

Ambes kraftverk (fransk: EDF Centrale d'Ambès) er et kombinert gasskraftverk og oljekraftverk i Ambes i Frankrike. Det har en installert produksjonskapasitet på 1 000 MW. Brenselstypen er naturgass og tungolje. Operatør er EDF.
Det er et også et mindre kraftverk i tilknytning til dette, operert av Yara France i tilknytning til gjødselproduksjon i byen.
PGA Grand Slam of Golf

PGA Grand Slam of Golf er en årlig golfturnering som arrangeres av PGA of America i slutten av november eller begynnelsen av desember. Turneringen spilles som slagspill over to dager og 36 hull, og kun vinnerne av sesongens fire major-turneringer får delta. Hvis en spiller vinner mer enn én major i et kalenderår, fylles firemannsfeltet ved å invitere den eller de spillerne som har best totalresultat. Turneringen ble grunnlagt i 1979 og ble opprinnelig spilt på forskjellige baner hvert år. Siden 1994 har Poipu Bay Golf Course på øya Kauai i Hawaii vært turneringens permanente hjem. Premiepotten er 1 million dollar.
Mitt Dansecrew

Mitt Dansecrew er et norsk underholdnings- og talentprogram som gikk TV 2 i 2015. Programleder var Stian Blipp. Programmet gikk ut på at åtte norske kjente personer fikk tildelt hver sin dansegruppe, og skulle konkurrere mot hverandre. Hvilke dansegrupper som gikk videre til neste sending var avhengig av seernes stemmer. Programmet gikk på fredagskvelder.
Programmet ble ingen seersuksess og det ble derfor bare en sesong.
Moa Martinson

Filmer

I 1986 ble det laget en spillefilm, Moa, om hennes liv, regissert av Anders Wahlgren med Gunilla Nyroos i hovedrollen.
Apoaerenica

Utseende

En middelsstor, avlang, særpreget farget trebukk. Hodet, de fremre to tredjedelene av pronotum og dekkvingenes basis og sider er rødoransje, den bakerste delen av pronotum og dekkvingenes midtre del gråbrune. Antennene er tynne og omtrent så lange som kroppen.

Utbredelse

Arten er kjent fra Bolivia.
Necropolis i Pantalica

Necropolis i Pantalica er en samling av graver i et område på ca. 1200 m fra nord til syd or 500 m fra øst til vest. Det er ca. 5000 synlige graver. Gravene stammer fra det 13. århundre f.Kr. til det 7. århundre f.Kr. Området står på UNESCOs liste over verdensarven.
Kontrapunkt

Annet

Kontrapunkt var også et tv-program på NRK som gikk i perioden 1971 til 1990.
Zanda

Zanda (Tsada Dzong, tibetansk: rtsa mda´ dzong, རྩ་མདའ་རྫོང, kinesisk: 札达县; pinyin: Zhádá Xiàn) er et fylke i prefekturet Ngari i vestlige del av den autonome region Tibet i Folkerepublikken Kina.
Befolkningen var i 1999 på 5 624 innbyggere.

Kulturminner

Guge-ruinene og Toding-klosteret (Tholing-klosteret) er oppført på Folkerepublikken Kinas liste over kulturminner.
Edward Ochab

Bakgrunn

Edward Ochab var av bondeslekt, skjønt faren var kontorstjenestemann ved politiets sentrale kontor i Kraków.
Han var i 1925 ferdig med en handelsutdannelse. I 1927 ble han uteksaminert fra en høyere kurs i kooperativ vitenskap ved jordbruksavdelningn i Det jagellonske universitet i Kraków. Fra 1925 var han ansatt han i en kooperativ landsbygdsforening i Wieliczka og i 1928 ble han sjef for et kooperativt selskap i Radom.
Ochab ble tatt ut til verneplikt og i juni 1928 ble han sendt til en militærskole. Men der han bedømt å ha subversive holdninger, og å være en tydelig erklært kommunist, og ansatt i arbeiderkooperativ. Han måtte forlate skolen i oktober og vendte tilbake for å drive sitt kooperativ i Radom til februar 1930.

Kommunist

Han ble medlem av det polske kommunistpartiet i 1929. I tiden etter ble han fengslet flere ganger. 
Mellom 1939 og 1944 oppholdt han seg i Sovjetunionen og meldte seg i 1941 som frivillig til Den røde armé. Han var blant organisatorene av «Forbundet av polske patrioter» og Berlingarméen.

Partiledelse, regjeringsmedlem

Fra 1945 til 1946 tilhørte han sentralkomitéen i PPR, og fra 1950 til 1956 og igjen fra 1959 til 1964 sentralkomitéen i PZPR. Han satt i regjeringen som minister for offentlig forvaltning og arbeidet som første partisekretær i Katowice. Han ble også utnevnt til general, og var viseforsvarsminister og sjef for den politiske avdelingen i den polske hæren fra 1949 til 1950.
Etter Bolesław Bieruts død i Moskva ble han valgt som kompromisskandidat til partisjef av politbyrået i mars 1956. Etter urolighetene i Poznań ble han imidlertid avsatt og erstattet av Władysław Gomułka. Fra 1957 til 1959 var han landbruksminister, og fra 1961 til 1964 stedfortredende statsrådsformann.

President

Fra 1964 til 1968 var han statsrådsformann, dvs. statsoverhode i Folkerepublikken Polen. I forbindelse med den antisemittiske kampanjen i 1968, som han ikke støttet, trakk han seg tilbake. Etter sin pensjonering forble han ikke bare en hengiven og hardfør kommunist, men også en høylytt kritiker av den politikk som ble ført av hans etterfølger.
Tellona variegata

Utseende

En middelsstor (vingespenn ca. 40 millimeter), brun smyger. Oversiden er ensfarget brun, undersiden er rødbrun, bakvingen med mange langstrakte, sølvfargede flekker. Undersiden av forvingen har en brungult felt ved bakhjørnet og noen små, sølvfargede flekker.

Utbredelse

Arten lever i Sør-Amerika, der den er kjent fra Ecuador og Surinam.
Pierre François Bauduin

Liv og virke

Han gikk inn i det militære den 11. september 1792 som løytnant i 118e demi-brigade de première formation og steg i gradene og fikk stadig kommando over nye enheter. Han kjempet i en rekke av Napoleons kriger, fra og med felttoget over Alpene til Italia. Han hadde blant annet krigstjeneste i Holland, i Russland, der han deltok i slaget ved Borodino og i Tyskland. 
Etter Napoleons retur fra Elba i 1815 ble han med i hans siste felttog. I slaget ved Waterloo ble han dødelig såret ved Hougoumont og døde etter store smerter.
Krško

Historie

Innenfor kommunens grenser finnes ruiner av anlegget Noviodunum fra romertiden. Byens tyske navn ble nevnt første gang i 875, da den tyske kong Arnulf forlente området til sin feltherre Valtun («et aliud predium ultra fluvium Sowam Gurcheuelt nuncupato»). Dagens navn ble nevnt første gang i et dokument fra 1245, som viser til borgens første eier, Hema Krška fra Kärnten. Borgen sto ubebodd fra 1700-tallet og befinner seg i dag i ruiner.

Byen Krško

Byen Krško vokste frem langs elvens høyre bredd, under slottsfjellet. Jernbanen ble på 1800-tallet bygget på elvens venstre bredd, i Videm. Der ble det også etablert industri, bank og hotell. I den gamle bydelen var det boliger, butikker og mindre håndverksvirksomheter. Siden har de to bydelene vokst sammen til en by.
En cellulosefabrikk ble i 1938 oppført i byen av Franc Bonač fra Ljubljana. Han trengte den for sin papirfabrikk i Količevo og for sin kartongfabrikk i Ljubljana. Krško kjernekraftverk ligger sørøst for byen. Kraftverkets grunnsten ble nedlagt av Tito i 1974, da Slovenia tilhørte Jugoslavia.

Krškosletten

Nedenfor byen Krško utvider landskapet langs Sava seg til en slette, hvor det blant annet er bygget en lufthavn, Cerklje ob Krki, etablert på 1930-tallet. Landbruket i området omfatter blant annet frukt- og vindyrking.

Brestanica

I landsbyen Brestanica (tysk: Rajhenburg) ca. fem kilometer nord for Krsko, finnes blant annet kirken Maria fra Lourdes, fra 1908, en av de største kirker i Slovenia. Kirkens navn viser til den angivelige teofani av jomfru Maria i Lourdes. I det daværende Rajhenburg ble det i 1881 etablert et trappistkloster til erstatning for et kloster i Dumb ved Lyon. Munkene var utvist fra det franske klosteret. Trappistmunkene startet fra 1896 produksjon av sjokolade og likører. De hadde sitt eget kraftverk og telefon. Munkene fikk både kulturelt og økonomisk stor betydning i området, inntil tyskerne utviste dem under den andre verdenskrigen. En utstilling på Rajhenburg slott viser temaer fra munkenes liv og arbeid.

Berømte innbyggere

Jurij Dalmatin som var den første til å oversette Bibelen til slovensk, ble født i Krško i 1546. Historikeren og vitenskapsmannen Janez Vajkard Valvasor (1641–1693) tilbrakte sine siste leveår i Krško.
Mellomvalget i USA 2018

Mellomvalget i USA 2018 var et mellomvalg som ble avholdt 6. november 2018.
Det ble holdt valg til alle de 435 setene i Representantenes hus, samt 35 av de 100 setene i USAs senat. På forhånd hadde Republikanerne flertall i både Senatet og Representantenes hus. 
Valget gav Demokratene flertall i Representantenes hus, mens Republikanerne styrket flertallet i Senatet.
Det ble dessuten avholdt mange lokale valg på delstats- og fylkesnivå, blant annet valg av 39 guvernører blant USAs 50 delstater og borgermestre i flere av USAs største byer, som Nashville, Newark, Phoenix, San Francisco og Washington, D.C.

Valgdeltakelse

Valgdeltakelsen ble på over 49%, som er den høyeste i et mellomvalg siden 1914. Det er den høyeste valgdeltakelsen i et mellomvalg siden kvinner fikk stemmerett i 1920. I det forrige mellomvalget var valgdeltakelsen på 36,7%, som var det laveste siden mellomvalget i 1942.

Senatet

Det var valg på 35 seter i Senatet. Av disse var 26 demokratiske seter, mens ni var republikanske. Ikke siden direktevalg på senatorer startet i 1913 har et parti måtte forsvare så mange seter. Av de 35 senatorvalgene var to spesialvalg, altså ble to senatorer innsatt siden forrige valg i 2016, og skulle nå forsvare disse to setene.
Republikanerne overtok demokratiske seter i Florida, Indiana, Missouri og Nord-Dakota, mens demokratene tok republikanske seter i Arizona og Nevada. Dermed endte republikanerne opp med 53 av 100 senatorer.

Guvernørvalg

Demokratene tok kontrollen over flere delstater som republikanerne tidligere kontrollerte, blant annet Kansas, Maine, Michigan, Nevada og New Mexico. Scott Walker, som har vært guvernør i Wisconsin i åtte år, fikk cirka 30 000 færre stemmer enn demokraten Tony Evers.  I Illinois vant J. B. Pritzker over sittende guvernør Bruce Rauner. Pritzker brukte 1,4 milliarder kroner av sine egne penger på valgkampen.
Berlin Alexanderplatz

Berlin Alexanderplatz er en roman av den tyske forfatteren Alfred Döblin. Romanen kom ut på Fischer Verlag i Berlin i 1929. Førsteutgaven er på 528 sider.

Romanens fortellerstil og språk

En av romanens tydeligste karakteristika er vekslingen mellom ulike stilnivåer, de stadige innskuddene i hovedfortellingen. Döblin vever blant annet skillingsviser, Bibel-sitater og statistikk inn i romanen, noe som gir romanen en pulserende rytme. Han veksler også mellom ulike språkvarieteter, fra standardtysk til slang og forbrytersjargong. Döblins fortellerstemme er sterkt til stede i teksten, og gir stadig indikasjoner om hvilken retning fortellingen vil ta. Samtidig er det hele tiden tilstrekkelig avstand mellom disse metakommentarene og romanens handling til at de forblir nettopp indikasjoner, uten å ødelegge overraskelsesmomentet.

Oversettelser til norsk

Den første norske oversettelsen ved Ellen Harboe ble utgitt på Gyldendal i 1983, mens Kjell Risviks oversettelse kom på samme forlag i 2004. Risviks oversettelse ble utgitt i De norske bokklubbenes Verdensbibliotek-serie, noe som understreker bokens litteraturhistoriske betydning. Denne serien består av verdenslitteraturens 100 beste bøker etter en kåring blant forfattere fra 54 land foretatt ved årtusenskiftet.

Filmatisering

Romanen er filmatisert to ganger, i 1931 av Piel Jutzi og i 1980 av Rainer Werner Fassbinder. Den siste ble produsert som en TV-serie i 13 episoder med til sammen over 15 timers spilletid. Günter Lamprecht spiller Franz Biberkopf; ellers medvirker bl.a. Elisabeth Trissenaar, Hanna Schygulla og Barbara Sukowa.
Papyrus 1

Papyrus 1, hos Gregory-Aland merket (signum) med ¹, ε 01 (von Soden), er et tidlig skrift fra Det nye testamente på gresk. Det er et papyrusmanuskript med et innhold fra Matteusevangeliet. Manuskriptet er ved hjelp av dets paleografi blitt anslått til å stamme fra 200-tallet.
Det blir oppbevart på University of Pennsylvania Museum (E 2746),.
Det ble oppdaget i Oxyrhynchus i Egypt.